 Jenesis 34  Daịna ada Lia, bụ onye ọ mụụrụ Jekọb, na-aga ahụ ụmụ agbọghọ ala ahụ.Shikem nwa Hemọ onye Haịvaịt, bụ onyeisi nala ahụ, wee hụ ya ma kpọrọ ya dinaa ya wee merụọ ya.Mkpụrụ obi ya wee malite ịrapara nebe Daịna nwa Jekọb nọ, o wee hụ nwa agbọghọ ahụ nanya ma na-agwa nwa agbọghọ ahụ okwu ga-eru ya nobi.Nikpeazụ, Shikem gwara Hemọ nna ya, sị: Lụtara m nwa agbọghọ a.Jekọb wee nụ na o merụrụ Daịna ada ya. Ụmụ ya ndị ikom chị ìgwè anụ ụlọ ya nọrọ nọhịa; Jekọb wee gba nkịtị ruo mgbe ha lọtara.E mesịa, Hemọ, nna Shikem, gakwuuru Jekọb ka ya na ya kwurịta okwu.Ụmụ ndị ikom Jekọb wee si nọhịa lọta ozugbo ha nụrụ ya; ndị ikom ahụ wee nwee mwute na mmụọ ha, ha wee wee oké iwe, nihi na o mere ihe nzuzu na-eweta ihere megide Izrel nidina ada Jekọb, ebe a na-ekwesịghị ime ihe dị otú ahụ eme.Hemọ wee gwa ha, sị: Ma Shikem nwa m, mkpụrụ obi ya rapaara nebe ada unu nọ. Biko, kpọnyenụ ya nwa agbọghọ ahụ ka ọ bụrụ nwunye ya,ka anyị na unu gọwa ọgọ. Unu ga na-ekenye anyị ụmụ unu ndị inyom, unu onwe unu ga na-alụrụkwa ụmụ anyị ndị inyom.Unu ga-ebinyekwara anyị, ala a ga-adịkwara unu. Birinụ zụwa ahịa na ya, nọrọwanụ na ya.Shikem wee gwa nna nwa agbọghọ ahụ na ụmụnne ya ndị ikom, sị: Ka m nweta ihu ọma unu, ihe ọ bụla unu ga-agwa m ka m ga-enye.Bulienụ ego isi ya elu nke ukwuu nakwa onyinye a ga-amanye m inye, adị m njikere inye ihe unu ga-agwa m; naanị kpọnyenụ m nwa agbọghọ ahụ ka ọ bụrụ nwunye m.Ụmụ Jekọb wee malite iji aghụghọ zaa Shikem na Hemọ nna ya, ha gwara ha okwu otú ahụ nihi na o merụrụ Daịna nwanne ha nwaanyị.Ha wee gaa nihu ịsị ha: Ọ gaghị ekwe anyị omume ime ihe dị otú ahụ, ịkpọrọ nwanne anyị nwaanyị kpọnye nwoke a na-ebighị úgwù, nihi na nke ahụ bụụrụ anyị ihe nkọcha.Anyị ga-ekwere ihe unu kwuru naanị ma ọ bụrụ na unu adịrị ka anyị, site nibi nwoke ọ bụla nime unu úgwù.Mgbe ahụ, anyị ga na-ekenye unu ụmụ anyị ndị inyom, anyị onwe anyị ga na-alụrụkwa ụmụ unu ndị inyom, anyị ga-ebinyekwara unu, anyị na unu ewee ghọọ otu ndị.Ma ọ bụrụ na unu egeghị anyị ntị ka e bie unu úgwù, anyị ga-akpọrọ ada anyị laa.Ihe ha kwuru wee dị mma nanya Hemọ nakwa nanya Shikem, nwa Hemọ,nwa okorobịa ahụ egbughịkwa oge ime ihe ha gwara ya, nihi na ihe ada Jekọb masịrị ya, ọ bụkwa onye a kasị asọpụrụ nụlọ nna ya dum.Hemọ na Shikem nwa ya wee gaa nọnụ ụzọ ámá obodo ha wee malite ịgwa ndị obodo ha, sị:Ndị a chọrọ ka udo dịrị netiti anyị na ha. Ya mere, ka ha biri nala a zụwa ahịa na ya, ebe ọ bụ na ala a sara nnọọ mbara nihu ha. Anyị onwe anyị ga na-alụrụ ụmụ ha ndị inyom, anyị ga na-ekenyekwa ha ụmụ anyị ndị inyom.Ọ bụ naanị ma anyị mee nke a ka ha ga-ekwe ibinyere anyị ka anyị na ha ghọọ otu ndị, ma e bie nwoke ọ bụla nime anyị úgwù dị nnọọ ka e biri ha.Ọ bụ na ihe onwunwe ha na akụ ha na anụ ụlọ ha niile agajeghị ịbụ nke anyị? Naanị ka anyị kwere ihe ha kwuru ka ha wee binyere anyị.Ndị niile na-esi nọnụ ụzọ ámá obodo ya apụ gere Hemọ na Shikem nwa ya ntị, e wee bie ndị ikom niile úgwù, ndị niile na-esi nọnụ ụzọ ámá obodo ya apụ.Otú ọ dị, o ruru na nụbọchị nke atọ, mgbe ọ nọ na-afụ ha ụfụ, na onye nke ọ bụla nụmụ ndị ikom abụọ Jekọb, Simiọn na Livaị, ụmụnne Daịna, weere mma agha ya wee banye nobodo ahụ nụzọ a na-agaghị enyo ha enyo, wee gbuo nwoke ọ bụla.Ha jikwa ihu mma agha gbuo Hemọ na Shikem nwa ya. Ha wee si nụlọ Shikem kpọrọ Daịna pụọ.Ụmụ ndị ikom Jekọb ndị ọzọ wakporo ndị ikom e merụrụ ahụ nke ukwuu wee bukọrọ ihe dị nobodo ahụ, nihi na ha merụrụ nwanne ha nwaanyị.Ha kpụụrụ ìgwè ewu na atụrụ ha na ìgwè ehi ha na ịnyịnya ibu ha, werekwa ihe dị nobodo ahụ na ihe dị nubi ha.Akụ ha niile na ụmụntakịrị ha na ndị nwunye ha ka ha dọọrọ nagha, ha wee bukọrọ ihe niile dị nụlọ ha.Jekọb wee gwa Simiọn na Livaị, sị: Unu ebuteworo m nsogbu site nime ka m bụrụ ihe na-esi ísì nebe ndị bi nala a nọ, nebe ndị Ke na ndị Perizaịt nọ; ebe m dị ole na ole, ha ga-ezukọtakwa megide m wee wakpo m, a ga-alakwa m niyi, mụ na ụlọ m.Ha wee sị: Mmadụ ò kwesịrị imeso nwanne anyị nwaanyị ihe dị ka à ga-asị na ọ bụ akwụna? 